**2020 жылғы 14 ақпандағы**

**тұрақты комиссияның**

**қаулысы**

**Нұр-Сұлтан қаласын санитарлық**

**тазалау мен көріктендіруді**

**дамытуға бағытталған**

**бюджеттік қаражаттың**

**тиімді жұмсалуын бақылауды**

**жүзеге асыру туралы**

 «Нұр-Сұлтан қаласын санитарлық тазалау мен көріктендіруді дамытуға бағытталған бюджеттік қаражаттың тиімді жұмсалуын бақылауды жүзеге асыру туралы» ақпаратты тыңдап, талқылағаннан кейін Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы Нұр-Сұлтан қаласы аудандары әкімдерінің аппараттарының Нұр-Сұлтан қаласын санитарлық тазалау және көріктендіру бойынша белгілі жұмыстар жүргізіп жатқанын атап өтті.

Елорда аудандарында 2019 жылы аулаларды, тротуарларды көріктендіру бойынша жұмыстар жүргізілді, жасыл желек аймақтарында саябақ элементтерін күтіп ұстау және жөндеулер жүргізілді, мүсіндік құрылыстар орнатылды және жөнделді, жүгіру және велосипед жолдары ұйымдастырылды, ескі және апатты жағдайдағы ағаштар бұзылды, арамшөп шабылды, жаңа контейнерлер қойылды және контейнерлік алаңдар жөнделді, қоқысты рұқсатсыз төгетін жерлерді жою, ағаш, гүлзарлар отырғызу, көгалдарды құру бойынша және т.б. жұмыстар жүргізілді.

 «Алматы» ауданы бойынша 87 аула көріктендірілді, балалар ойын алаңдарында 230-дан астам шағын сәулет нысандары орнатылды. Ақбұлақ өзенінің жағасында 2000 метрден астам велосипед және жүгіру жолдары орнатылды. 900 ескі және апатты жағдайдағы ағаштарды кесу және 123 га жердің арамшөбін шабу жұмыстары жүргізілген. Санитарлық ұстау мақсатында ауданда күн сайын бір ауысымда 450 жол жұмысшылары, 300-ден астам арнайы техника жұмылдырылған.

 «Байқоңыр ауданы бойынша 23 аула аумағы көріктендірілген, 25 балалар ойын алаңдарында 285 шағын сәулет нысандары, 54 көше жаттығу құрылғысы, 7 футбол алаңы және 2 хоккей корты орнатылды, 13 спорт алаңы жөнделді. 2150 м2 шұңқырларға жөндеу жүргізілді, тұрақ аймақтары жабдықталды. 80 рұқсат етілмеген қоқыс тастайтын жерлерді жою бойынша жұмыстар жүргізілді, 3 мүсін құрылысына жөндеу жүргізілді және т.б.

 «Есіл» ауданы бойынша 7 аула аумағы, 4 спорт алаңы көріктендірілді. «Астана Опера», ЭКСПО және т.б. объектілерді көріктендіру элементтеріне жөндеу-қалпына келтіру жұмыстары жүргізілді. 17 рұқсат етілмеген қоқыс тастайтын жерлерді жою, 217 контейнерлік алаңдарды қалпына келтіру мен 22 жаңа контейнерлік алаңдарды орнату, 150-ден астам нысандар мен ғимараттардың декоративтік жарықтандыруын және 10 мың дана аспаптарды ағымдағы ұстау бойынша және т.б. жұмыстар жүргізілді.

 «Сарыарқа» ауданы бойынша 40 аула клубтары көріктендірілді, 16 футбол алаңы, 2 баскетбол алаңы және 24 жаттығу алаңдары қалпына келтірілді. Кварталішіндегі аумақтарға кіретін 70 жолды асфальттау, көріктендірудің зақымдалған элементтерін қалпына келтіру бойынша және т.б. жұмыстар жүргізілді.

«Сарыарқа» ауданы «Бюджетке қатысу» жобасын жүзеге асыру бойынша алғашқы жол салушылардың бірі болғанын, бұл жобаны мемлекеттің барлық аудандарына енгізу жоспарланатынын атап өту қажет. Аталған жоба тұрғындардың дауыс беруі арқылы 100 млн. теңге бюджет қаражатын қайда жіберуді өздері шешуге мүмкіндік берді.

Өз жобасы үшін ашық дауыс беру нәтижелері 14 түрлі жобаны жүзеге асыруға, 7 ауланы көріктендіруге, аула клубтарын құруға және көгалдандыру жөніндегі жобаларды жүзеге асыруға негіз болды.

 Сонымен қатар, отырыс барысында қалалық мәслихаттың депутаттары аудан әкімдерінің аппараттары қаланы санитарлық тазалау және көріктендіру бойынша жұмыстар кезінде тап болатын кейбір мәселелерді, сондай-ақ жоғарыда көрсетілген бағыт бойынша жұмыстарда бар кемшіліктерді атап өтті.

 Бүгінгі таңда қар шығару мен су тасқынына қарсы іс-шараларға дайындық өзекті мәселе болып қалды. Елорда аудандары басшылығының түсіндіруінше, қала аудандарында көшелерді қар үйінділерінен тазарту үшін техника жеткіліксіз. Мысалы, «Алматы» ауданында 100 самосвалдың 40 ғана жұмыс істейді, ал "Байқоңыр" ауданында сол қажеттілік негізінде тек 20 самасвал ғана жұмыс істейді. Қарды тазалау жұмыстары оларды орындау фактісі бойынша төленеді, яғни олардың орындалған жұмыстарының актілеріне іске қосылған техника саны бойынша қол қойылады. Нәтижесінде, үйілген қардың бір бөлігі жиналмаған, ал қар тазалауға қарастырылған ақшалай қаражат игерілмей қалады.

 Сондай-ақ қалалық мәслихаттың депутаттары қаланың коммуналдық қызметтері тротуарлар мен жаяу жүргіншілер жолдарын тайғаққа қарсы құралдармен өңдеу жұмыстарын толық көлемде жүргізбейтінін, нәтижесінде адамдар жарақат алып жатқанын атап өтті.

Қаланың коммуналдық қызметтерінің күндізгі уақытта жүргізетін қоқыс шығару және контейнерлерді тазалау секілді, аудан әкімдіктерінің тарапынан қаңғыбас иттерді аулау бойынша тиісті бақылаудың болмауы сияқты факторлар да қала тұрғындары мен қалалық мәслихат депутаттарының наразылығын тудыруда.

Отырыс барысында қалалық мәслихат депутаттары бірнеше рет көтерілген жасыл желектерді паспорттау қажеттілігіне қатысты мәселені көтерді. Олардың пікірінше, әрбір жасыл желекке есеп-қисап жүргізу қажет. Ағаш паспорттарының тізілімінен тыңайтқышқа, суаруға арналған барлық шығындарды көруге мүмкіндік бар және барлық шығындар неғұрлым ашық түрде болар еді, бұл тұтастай алғанда бюджет қаражатын жұмсаудың тиімділігіне әсер етеді.

Жоғарыда баяндалғанның негізінде қалалық мәслихаттың бюджет, экономика, өнеркәсіп және кәсіпкерлік мәселелері жөніндегі тұрақты комиссиясы **ҚАУЛЫ ЕТТІ:**

1. «Нұр-сұлтан қаласын санитарлық тазалау мен көріктендіруді дамытуға бағытталған бюджеттік қаражаттың тиімді жұмсалуын бақылауды жүзеге асыру туралы» ақпарат назарға алынсын.

2. Елорданы көріктендіру мәселелеріне жетекшілік ететін Нұр-Сұлтан қаласы әкімінің орынбасарына елорданы санитарлық тазалау және көріктендіру бойынша қалалық коммуналдық қызметтердің қызметін, оның ішінде «Астана Тазалық» ЖШС қызметіне жауапкершілікті және бақылауды күшейту жөнінде шаралар қабылдауға.

3. Нұр-Сұлтан қаласы аудандарының әкімдеріне ұсыну:

қар шығару, тротуарлар және жаяу жүргіншілер жолдарын тайғаққа қарсы құралдармен өңдеу, тасқынға қарсы іс-шараларды дайындау бойынша тиісті жұмыстар жүргізуді қамтамасыз етуді;

жинау жұмыстарын, оның ішінде қоқыстарды шығару, контейнерлерді тазалау және көктайғақты жою мақсатында құм себу бойынша жұмыстарды таңғы сағат 6-ға дейін жүргізуді қамтамасыз етуді;

қаңғыбас иттерді аулау бойынша шаралар қабылдауды;

жазғы кезеңге жасыл желектерді дайындау бойынша жұмыстар жүргізуді (қураған ағаштарды жою, ағаштарды сирету);

4. «Нұр-Сұлтан қаласының қоршаған ортаны қорғау және табиғатты пайдалану басқармасы» ММ ұсыну:

Қазақстан Республикасының мемлекеттік сатып алулар туралы заңнамасының талаптарына сәйкес елордада жасыл желектерді паспорттау бойынша жұмыстар жүргізуді;

жасыл желектердің санын, түрі мен жай-күйін анықтау және шығындарды дұрыс жоспарлау мақсатында жасыл желектерді есепке алуда Нұр-Сұлтан қаласы аудандары әкімдерінің аппараттарымен тиісті қарым-қатынас орнатуды;

Нұр-Сұлтан қаласы Бюджет комиссиясының қарауына жасыл желектерді паспорттау бойынша жұмыстар жүргізу үшін ақшалай қаражат бөлу жөніндегі мәселені енгізуді;

5. «Нұр-Сұлтан қаласының стратегиялық және бюджеттік жоспарлау басармасы» ММ ұсыну:

елордада жасыл желектерді паспорттау бойынша жұмыстарды жүргізу үшін ақшалай қаражат бөлу мәселесін пысықтауды;

Нұр-Сұлтан қаласы ауданы әкімдерінің аппараттарына аула аумақтарын көріктендіру және қоғамдық жерлерді (шағын бақтарды) дамыту бойынша сапалы жұмыстар жүргізуге қажетті қосымша қаражат бөлу мүмкіндігін қарастыруды.

**Нұр-Сұлтан қаласы мәслихатының**

**бюджет, экономика, өнеркәсіп**

**және кәсіпкерлік мәселелері жөніндегі**

**тұрақты комиссиясының**

**төрағасы М. Шекенов**